**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2021-05-11 Nr. ADM-247

Posėdis įvyko 2021 m. gegužės 6 d. 11 val.

Vieta: Microsoft Teams platforma.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo pirmininkas ir komisijos nariai (10 iš 15):

1. Kastytis Macijauskas, Klaipėdos miesto savivaldybės vyriausiasis patarėjas, įvaizdžio komisijos pirmininkas;
2. Andrius Petraitis, Klaipėdos miesto savivaldybės tarybos narys;
3. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
4. Silva Pocytė, Klaipėdos universitete, Baltijos regiono istorijos ir archeologijos instituto darbuotoja;
5. Eglė Deltuvaitė, Klaipėdos miesto savivaldybės administracijos Kultūros skyriaus vedėja;
6. Natalija Sadovskaja, Klaipėdos mero patarėja;
7. Vidas Bizauskas, Klaipėdos apskrities dailininkų sąjungos pirmininkas;
8. Jonas Genys, Klaipėdos miesto savivaldybės Mažosios Lietuvos istorijos muziejaus direktorius;
9. Kęstutis Mickevičius, Klaipėdos dizainerių asociacijos atstovas;
10. Vladas Balsys, Lietuvos architektų sąjungos Klaipėdos skyriaus valdybos narys.

Kiti posėdžio dalyviai:

1. Raselė Jurgaitienė, architektė;
2. Aurimas Anusas, dailininkas;
3. Albinas Jukumas, metalo meistras.

**DARBOTVARKĖ:**

1. Dėl meninio objekto – Klaipėdos herbo (ant pastato Herkaus Manto g. 2) atkūrimo. (Prašymas pridedamas)
2. **SVARSTYTA. Dėl meninio objekto – Klaipėdos herbo (ant pastato Herkaus Manto g. 2) atkūrimo.**

Pranešėjai – 1. Raselė Jurgaitienė, Aurimas Anusas, Albinas Jukumas.

Pranešėjai pristatė ketinamą įgyvendinti idėją – stilizuoto Klaipėdos herbo atkūrimą ant buvusio Taupomosios kasos pastato (Herkaus Manto g. 2). Atkreipė dėmesį, kad autorių siekis kaip įmanoma tiksliau atkurti buvusį meninį objektą. Pranešėjai informavo, kad pagal plytų dydį apskaičiavo ženklo aukštį (apie 70 cm), pagal ikonografinę medžiagą atkūrė objekto vaizdą, proporcijas, plotį. Meninio objekto atkūrimas papildytų pastato fasado erkerį, atkurtų iki II-ojo pasaulinio karo buvusį pastato vaizdą.

Komisijos pirmininkas paprašė komisijos narių išsakyti savo nuomonę.

Silva Pocytė pažymėjo, kad teigiamai vertina istorinių ženklų atkūrimą, ypač susijusių su miesto simbolika.

Vitalijus Juška pritarė Silvai Pocytei, pažymėjo kad būtina atkurti kuo tiksliau, patarė su idėja supažindinti Kultūros paveldo departamentą, atkreipę dėmesį, kad reikės idėją suderinti su pastato savininkais.

Jonas Genys pritarė kolegoms, pasveikino idėją.

Kestutis Mickevičius pažymėjo, kad pritaria idėjai, pažymėjo, kad būtina kuo tiksliau atkurti buvusio meninio objekto vaizdą, medžiagą, dydžius, demonstravo istorines nuotraukas, kuriose matyti kad objektas greičiausiai buvo dažytas.

Jolanta Girvainė pritarė idėjai, pasiūlė spręsti klausimą dėl meninio objekto apšvietimo.

Mindaugas Petrulis atkreipė dėmesį, kad objekto juostos plotis turi būti atkurtas kuo tiksliau.

Andrius Petraitis sveikino projekto idėją.

Natalija Sadovkaja pritarė idėjai.

Vidas Bizauskas paklausė iš kokios medžiagos bus gaminamas objektas, paklausė kaip apsaugos nuo rūdijimo objektą.

A.Jukumas pažymėjo, kad planuoja gaminti iš geležies,.

Jonas Genys atkreipė dėmesį, kad greičiausiai originalus ženklas buvo pagamintas vienoje iš senųjų miesto kalvių, todėl projekto autoriams pasiūlė dėl technologinių dalykų susitikti pasitarti su Dionizu Varkaliu.

Eglė Deltuvaitė pritarė projekto idėjai.

Kastytis Macijauskas pakvietė komisijos narius balsuoti dėl pritarimo projektui.

10 narių balsavo už, projektui pritarta.

**NUTARTA. Pritarti meninio objekto – Klaipėdos herbo (ant pastato Herkaus Manto g. 2) atkūrimui.**

|  |  |
| --- | --- |
| Posėdžio pirmininkas | Kastytis Macijauskas |
|  | |
| Posėdžio sekretorė | Kristina Skiotytė-Radienė |